stanford-oval/wikipedia huggingface dataset:
האישה האחרת

| --- | --- |

כרזת הסרט
 בימוי:  ניק קאסאווטס 
 הופק בידי:  Julie Yorn 
 שחקנים ראשיים:  קמרון דיאז דייוויד תורנטון דון ג'ונסון אוליביה קולפו דן בילזריין קייט אפטון ניקי מינאז' טיילור קיני ניקולאי קוסטר-ולדאו לזלי מאן Ashley Cusato 
 מוזיקה:  ארון זיגמאן 
 צילום:  רוברט פרייז 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  InterCom, נטפליקס, פוקס המאה ה-20, דיסני+ 
 שיטת הפצה:  וידאו על פי דרישה 
 הקרנת בכורה:  24 באפריל 2014 
 משך הקרנה:  109 דק' 
 שפת הסרט:  אנגלית 
 סוגה:  קומדיה רומנטית 
 הכנסות באתר מוג'ו:   otherwoman14
 www.theotherwomanmovie.com
 דף הסרט ב־IMDb
 
האישה האחרת (באנגלית: The Other Woman) הוא סרט קומדיה חצי רומנטי-עלילתי אמריקאי משנת 2014 בבימויו של ניק קסאווטס, שנכתב על ידי מליסה סטאק, ובכיכובם של קמרון דיאז, לסלי מאן, קייט אפטון, ניקולאי קוסטר-ולדאו, ניקי מינאז', טיילור קיני ודון ג'ונסון. הסרט עוקב אחר שלוש נשים – קרלי (דיאז), קייט (מאן) ואמבר (אפטון) – שכולן קשורות רומנטית עם אותו גבר (קוסטר-ולדאו). לאחר שגילו אחת על השנייה, השלישייה נוקמת בו.
שחקנים

קמרון דיאז בתור קרלי וויטן, עורכת דין בעיר ניו יורק שמגלה שהחבר שלה מארק כבר נשוי ויש לו חברה נוספת
לסלי מאן בתור קייט קינג, עקרת בית בעלת השכלה עסקית בקונטיקט שמגלה שבעלה מארק בוגד בה עם שתי נשים
קייט אפטון בתפקיד אמבר, דוגמנית על בגדי ים אשר מתגוררת בהמפטונס וחברתו השנייה של מארק אשר מאמינה שמארק נמצא בתהליך של גירושין מאשתו מכיוון שהיא בגדה בו
ניקולאי קוסטר-ולדאו בתפקיד מארק קינג, איש עסקים עשיר שבוגד באשתו קייט ובשתי חברות, קרלי ואמבר, בו זמנית
טיילור קיני בתפקיד פיל המפטון, אחיה של קייט שמתערב רומנטית עם קרלי
ניקי מינאז' בתור לידיה, אשת הסוד, העוזרת האישית והחברה הכי טובה של קרלי
דון ג'ונסון בתפקיד פרנק וויטן, אביה של קרלי שיוצא עם נשים שגילו חצי מגילו
דייוויד תורנטון בתור ניק, שותפו העסקי הקודם של מארק
אוליביה קולפו בתפקיד היופי בעל השיער, אחד מהכיבושים של מארק באיים הקריביים
איש הרדיו (קרייג קסטלדו) בתור עצמו
הפקה > ליהוק

בנובמבר 2012, קמרון דיאז הייתה במגעים לתפקיד הראשי. נציגה של דיאז גם חשף כי השחקנית קריסטן וויג הייתה בבחינה לתפקיד האישה. במרץ 2013, לסלי מאן וניקולאי קוסטר-ולדאו ניהלו מגעים להצטרף לסרט, ודיאז אושרה לתפקידה. בחודש שלאחר מכן, קייט אפטון, טיילור קיני וניקי מינאז', בהופעת הבכורה שלה בסרט העלילתי, הצטרפו לסרט. דון ג'ונסון לוהק ביוני בתור אביה של דמותה של דיאז.
הפקה > הַסרָטָה

במרץ 2013, הצילומים היו אמורים להתחיל בסוף האביב או בתחילת קיץ 2013 בעיר ניו יורק. מאוחר יותר נאמר כי ההפקה תתחיל במאי 2013. הצילום העיקרי החל ב-29 באפריל 2013, והצילומים הסתיימו עד 27 באוגוסט 2013. חלק גדול מהצילומים התרחש בחלקים מניו יורק, כולל לונג איילנד, ההמפטונס ווסטהמפטון ביץ'. בין ה-18 ל-23 ביולי, הצילומים התקיימו בניו פרובידנס, שם שימש נסאו, איי בהאמה כמקום הצילום. אי גן העדן אטלנטיס שימש גם למקום הצילומים. איזולה טרטוריה וקרודו בר במלון מונדריאן בסוהו, מנהטן, שימשה לסצנה שבה הנשים נפגשות לטוסט חגיגי בסוף הסרט.
הערות שוליים

↑  האישה האחרת, באתר Seret.co.il | אתר סרט
ריק דמונט

ריצ'רד ג'יימס "ריק" דמונט (באנגלית: Richard James "Rick" DeMont; נולד ב-21 באפריל 1956) הוא שחיין עבר אמריקאי, אלוף עולם ושיאן עולם שהתמחה במשחי חתירה בינוניים וארוכים. היה לשחיין הראשון בהיסטוריה ששחה 400 מטר חופשי מתחת ל-4 דקות. הוא זכה במדליית זהב אולימפית, שנשללה ממנו לאחר שהואשם באימרוץ. בשנת 2001 נוקה מאשמה על ידי הוועד האולימפי האמריקאי, אך לא קיבל בחזרה את המדליה האולימפית מהוועד האולימפי הבינלאומי.
ביוגרפיה

ריק דמונט נולד בסן רפאל, קליפורניה.
ביוגרפיה > שיאן עולם

במבחנים האמריקאיים למשחקים האולימפיים שנערכו בשיקגו באוגוסט 1972 קבע דמונט במשחה ל-1500 מטר חופשי שיא עולם חדש של 15.52.91 דקות.
באולימפיאדת מינכן (1972) ניצח דמונט במשחה ל-400 מטר חופשי בתוצאה של 4:00.26 דקות, לפני בראד קופר מאוסטרליה (4:00.27 דקות) ובן ארצו סטיב ג'נטר (4:01.94 דקות). לאחר המשחה התברר שהוא השתמש בחומרים אסורים עבור מחלת האסתמה ממנה סבל ומדליית הזהב האולימפית נלקחה ממנו וניתנה לקופר, ג'נטר זכה במדליית כסף ובן ארצו טום מקברין זכה במדליית ארד (4:02.64 דקות). לאחר מכן הוא לא הורשה לשחות שום משחה נוסף כולל המשחה 1500 מטר, שבו החזיק בשיא העולם.
ביוגרפיה > אלוף עולם

באליפות העולם בשחייה שנערה בבלגרד, לשעבר יוגוסלביה בשנת 1973 זכה דמונט בשתי מדליות, מדליית זהב במשחה ל-400 מטר חופשי בשיא עולם חדש של 3:58.18 דקות, לפני קופר (3:58.70 דקות) ובנט יינגסיה משוודיה (4:01.27 דקות) ובכך היה לשחיין הראשון בהיסטוריה ששחה משחה זה מתחת ל-4 דקות ובמדליית כסף במשחה ל-1500 מטר חופשי בתוצאה של 15:35.44 דקות, אחרי סטיבן הולנד מאוסטרליה שקבע שיא עולם חדש של 15:31.85 דקות ולפני קופר (15:45.04 דקות).
במשחקים הפאן אמריקאיים שנערכו במקסיקו סיטי בשנת 1975 זכה דמונט במדליית זהב במשחה שליחים 4x200 מטר חופשי בתוצאה של 7:50.96 דקות ובמדליית כסף במשחה ל-200 מטר חופשי בתוצאה של 1:55.96 דקות.
בשנת 2001 הוועד האולימפי האמריקאי הודיע שהוא זכאי ומקבל את טענותיו של דמונט על כך שהשתמש בתרופות, Marax ו-Actifed, במהלך המשחקים האולימפיים כטיפול במחלת האסתמה ממנה סבל כבר מגיל 4 (היה אלרגי לחיטה ולפרווה ומדי שבוע קיבל זריקות לטיפול באלרגיות אלו) ושהוא לא ניסה להסתיר את השימוש בתרופות אלו שהיו רשומות על ההצהרה הרפואית שלו, אך לרוע מזלו המידע לא הועבר לרשויות המתאימות, הוועדה הרפואית של הוועד האולימפי. לעומת זאת הוועד האולימפי הבינלאומי סירב להחזיר את המדליה האולימפית בטענה שזה יפתח פתח לתביעות נוספות שהוא לא יוכל לעמוד בהן.
משנת 2009 משמש דמונט כמאמן שחייה ראשי באוניברסיטת אריזונה. הוא שימש עוזר מאמן של נבחרת הגברים של דרום אפריקה לאולימפיאדת אתונה (2004) שזכתה במדליית זהב במשחה שליחים 4x100 מטר חופשי, בשיא עולם חדש ולאולימפיאדת בייג'ינג (2008). רביעיית השחיינים מדרום אפריקה התאמנה באריזונה.
דמונט נחשב לאחד המאמנים הטובים בעולם לספרינטרים.
בנוסף, דמונט הוא צייר שעבודותיו מוצגות במחלקת הספורט באוניברסיטת אריזונה.
תארים והישגים

דמונט קבע 2 שיאי עולם ו-4 שיאי ארצות הברית.
בשנת 1973 זכה דמונט בתואר שחיין השנה בעולם.
בשנת 1990 זכה דמונט להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-400 מטר חופשי
התפתחות שיא העולם במשחה ל-1500 מטר חופשי
הערות שוליים

↑  PAN AMERICAN GAMES - SWIMMING AND DIVING, באתר gbrathletics
↑  30 בינואר 2001 Better late than never  מאמר מה-CNN sports illustrated
↑  Swimming World Magazine Presents: Swimming World's - WORLD SWIMMERS OF THE YEAR, באתר SwimmingWORLD
↑  RICK DEMONT (USA) - 1990 Honor Swimmer, באתר היכל התהילה הבינלאומי של השחייה
נחלה (מושב)

| --- | --- |

מדינה: ישראל ישראל
מחוז: הדרום
מועצה אזורית: יואב
גובה ממוצע: ‎122 מטר
תאריך ייסוד: 1953
תנועה מיישבת: תנועת המושבים
סוג יישוב: מושב
מוצא המייסדים: תימן
נתוני אוכלוסייה לפי הלמ"ס לסוף 2022
  - אוכלוסייה: 725 תושבים
    - שינוי בגודל האוכלוסייה: ‎2.7% בשנה
 מפת מיקום  מפה דינמית   (למפת השפלה מוגדלת) נחלה(למפת השפלה רגילה) נחלה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחלה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחלה31°39′29″N 34°47′42″E﻿ / ﻿31.6581671127627°N 34.7949260173389°E﻿ / 31.6581671127627; 34.7949260173389  heמפת היישובים של מועצה אזורית יואב (in English: Yoav Regional Council) באדום - נחלה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

נַחֲלָה הוא מושב הממוקם באזור השפלה צפונית לקריית גת. שייך למועצה אזורית יואב. היישוב הוקם בי"ג בתמוז ה'תשי"ג (26 ביוני 1953) על ידי עולים מתימן, במושב מתגוררת אוכלוסייה מעורבת המונה כ-700 תושבים.
היסטוריה

מייסדי המושב, עולים מתימן, עברו תלאות רבות בישראל עד אשר הגיעו לנחלה. ב-1950 הובאו ממעברת עין שמר לייסוד מושב עגור ליד בית גוברין. לאחר שהתקשו להאחז במקום הועברו ל"קטרה", באזור אורה ועמינדב שבפרוזדור ירושלים. גם שם לא הצליחו להאחז ואז פיצלו אותם המוסדות המיישבים לשתי קבוצות שהצטרפו לכסלון ולמסילת ציון. ב-1953 אוחדו מחדש הקבוצות והתיישבו במקום היישוב הנוכחי בנחלה, על שטח הכפר סומייל אל-ח'ליל
בקרבת המושב במקום הגבוה ביותר ישנן מספר מחצבות כורכר ישנות, בחלק הצפון-מזרחי של המושב נמצאת חורבה הקרויה חורבת סומיל.
היישוב קרוי על שמו של ארגון מנוחה ונחלה שהקים את רחובות[דרוש מקור].
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מ. סייר, אין מנוחה ב"נחלה"..., מעריב, 17 במאי 1960
↑  עמירם אורן, עמירם במשעולי ישראל
| --- | --- |
בקרת זהויות :  NLI: 987007588155305171 
חורבת סומייל
פניפק וונגפטנקיט

פניפק וונגפטנקיט (בתאית: พาณิภัค วงศ์พัฒนกิจ; נולדה ב-8 באוגוסט 1997) היא לוחמת טאקוונדו תאילנדית. האלופה האולימפית (טוקיו 2020), במשקל עד 49 ק"ג, כיום היא מדורגת במקום הראשון בדירוג העולמי למשקלה.
ביוגרפיה

פניפק הפכה לאלופת העולם בשנת 2015 כשהשיגה מדליית זהב באליפות העולם במשקל מתחת ל־46 ק"ג. לאחר מכן עברה לקטגוריית המשקל של 49 ק"ג, באולימפיאדת ריו דה ז'ניירו (2016) פניפק זכתה במדליית הארד לאחר שהפסידה לקים סו הוי שזכתה בזהב ברבע הגמר וניצחה את איזל מנג'רז המקסיקנית בגמר בית הניחומים. בעקבות אכזבתה הרבה מכך שלא זכתה במדליית הזהב בריו היא הייתה קרובה מאוד לעזיבת הענף אך לבסוף לקחה הפסקה של חודשיים.
בשנת 2019 פניפאק זכתה בלוחמת הטאקוונדו של השנה בטקס פרסי הטאקוונדו הבינלאומי של ההתאחדות העולמית לטאקוונדו.
באולימפיאדת טוקיו 2020 פניפאק זכתה במדליית הזהב לאחר שניצחה בשמינית הגמר את אבישג סמברג, ברבע הגמר את טרונג טי קים טווין מווייטנאם, בחצי הגמר את מיו יאמאדה מיפן ובגמר את אדריאנה קרזו הספרדייה.
הערות שוליים

↑  דירוג הטאקוונדו העולמי באתר ההתאחדות
↑  בנגקוק פוסט, ההיסטוריה קורצת ללוחמת הטאקוונדו האהובה פאניפאק
↑  רגעי השיא של הגאלה, 2019
אבתיהאג' מוחמד

אבתיהאג' מוחמד (באנגלית: Ibtihaj Muhammad; נולדה ב-4 בדצמבר 1985) היא סייפת אולימפית אמריקאית. היא המוסלמית-אמריקאית הראשונה שהתחרתה באולימפיאדה כשהיא לובשת חיג'אב. באולימפיאדת ריו דה ז'ניירו (2016) זכתה במדליית ארד במסגרת התחרות הקבוצתית, ובכך הפכה לאישה המוסלמית-אמריקאית הראשונה שזכתה במדליה אולימפית. במסגרת התחרות האישית, מוחמד זכתה בסיבוב הראשון, אך הובסה בידי ססיליה ברדר מצרפת.
אבתיהאג' מוחמד נולדה במייפלווד שבניו ג'רזי. מקור משפחתה באפריקה. אביה, יוג'ין מוחמד, הוא גמלאי של משטרת ניו ג'רזי. מוחמד למדה בבית ספר ציבורי במייפלווד, וכשהייתה בת 13 הצטרפה לקבוצת הסיף של בית הספר. בגלל הרקע המוסלמי שלהם, הוריה חיפשו עבורה ענף ספורט שבו תוכל להישאר לבושה מכף ורגל ועד ראש. סיימה תואר ראשון ביחסים בין-לאומיים ובתרבות אפריקה באוניברסיטת דיוק.
קריירה בספורט

בשנת 2002 הצטרפה מוחמד לקרן פיטר וסטברוק, תוכנית המקדמת את ענף הסיוף ככלי עזר לפיתוח מיומנויות חיים אצל צעירים מאוכלוסיות מוחלשות. היא הוזמנה להתאמן בתוכנית עלית האתלטים של קרן וסטברוק בניו יורק. היא חברה באיגוד הסיף הלאומי בארצות הברית החל משנת 2010. נכון ל-2016 היא מדורגת שנייה בארצות הברית ושמינית בדירוג הבין-לאומי. נכון לשנת 2018, מוחמד זכתה בשש מדליות בתחרויות בין-לאומיות.
באולימפיאדת ריו דה ז'ניירו (2016) זכתה במדליית ארד בתחרות הקבוצתית אך לא בתחרות האישית, והמשיכה ליהנות מאהדת הקהל והתקשורת.
פעילויות נוספות

בשנת 2014 ייסדה מוחמד חברת ביגוד (LOUELLA) שמטרתה להביא ביגוד אופנתי וצנוע לשוק האמריקאי.
היא משמשת כשגרירת ספורט מטעם מחלקת המדינה של ארצות הברית בתוכנית להעצמת נשים וילדות באמצעות ספורט. היא ביקרה במדינות שונות במטרה לעורר שיח על חשיבותם של חינוך וספורט.
הערות שוליים

↑  "סייפת מוסלמית מכוסה היטב", ESPN.com.
↑  Hijabi Fencer Wins Bronze Medal with Team USA, aboutislam.net
↑  "סייפת עם כיסוי ראש", וול סטריט ג'ורנל, 24.6.2011.
↑  "הבוגרת הזאת מוכנה לקרב האולימפי", דיוק מגזין, 2.6.2016.
↑  "אבתיהאג' מוחמד על החיג'אב,".BBC.com, 8.8.2016.
↑  "אבתיהאג' מוחמד סיימה את הסיוף האולימפי", אינדיפנדט, 9.8.2016.
↑  אתר התוכנית.
| --- | --- |
בקרת זהויות :  BIBSYS: 1614124828259  GND: 114768569X  ISNI: 0000 0004 9566 6162  LCCN: n2016070296  NDL: 001348765  NLK: KAC2020T4428  VIAF: 419148451593715970001   WorldCat (עם VIAF): 419148451593715970001 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אבתיהאג' מוחמד".
וולטר גילברט

| --- | --- |
וולטר גילברט ב-2008
וולטר גילברט ב-2008
 לידה:  21 במרץ 1932 (בן 92) בוסטון, ארצות הברית 
 ענף מדעי:  ביוכימיה, פיזיקה
 מקום מגורים:  ארצות הברית
 מקום לימודים:  אוניברסיטת הרווארד  אוניברסיטת קיימברידג'  טריניטי קולג'  Sidwell Friends School 
 מנחה לדוקטורט:  עבדוס סלאם 
 מוסדות:  אוניברסיטת הרווארד  אוניברסיטת קיימברידג' 
 תלמידי דוקטורט:  Gerald Guralnik, אלן מקסם, ג'ורג' צ'רץ', Martin Brent Halpern 
 פרסים והוקרה:  מלגת גוגנהיים (1967)  חבר זר של החברה המלכותית (25 ביוני 1987)  גראן פרי שארל-לאופולד מאייר (1977)  פרס האקדמיה הלאומית למדעים בביולוגיה מולקולרית (1968)  פרס לואיזה גרוס הורביץ (1979)  פרס מורשת הביוטכנולוגיה (2002)  פרס קרן גיירדנר הבינלאומי (1979)  פרס אלברט לסקר למחקר רפואי בסיסי (1979)  מדליית הזהב של המכון האמריקאי לכימאים (2008)  פרס נובל לכימיה (1980)  עמית אלכסנדר פון הומבולדט  פרס הומבולדט  עמית החברה הפיזיקלית האמריקאית 
 הערות:  יהודי
 תרומות עיקריות
 מחקרים בתחום מבנה ה-DNA
 
וולטר גילברט (באנגלית: Walter Gilbert‏; נולד ב-21 במרץ 1932) הוא פיזיקאי, ביוכימאי וביולוג אמריקאי ממוצא יהודי. זוכה פרס נובל לכימיה לשנת 1980 (במשותף עם פרדריק סנגר ולצד פול ברג).
קורות חיים

פרק זה לוקה בחסר. אנא תרמו לוויקיפדיה ו.
גילברט נולד בבוסטון שבמסצ'וסטס. הוא סיים תואר הראשון בפיזיקה ובכימיה ב-1953 ותואר השני ב-1954, את שניהם קיבל מאוניברסיטת הרווארד. את לימודי הדוקטורט במתמטיקה סיים באוניברסיטת קיימברידג' ב-1957 בהנחיית זוכה פרס נובל, עבדוס סלאם. ב-1959 מונה לפרופסור באוניברסיטת הרווארד, וב-1972 מונה לפרופסור לביולוגיה מולקולרית בקתדרה של החברה האמריקנית לסרטן בהרווארד.
יחד עם אלן מקסם (Allan Maxam) פיתח ב-1979 שיטה לריצוף DNA. באותה שנה קיבל את פרס לסקר למחקר רפואי בסיסי. הוא גם פיתוח שיטה לסינתזה של אינסולין. בשנת 1980 קיבל את פרס נובל לכימיה יחד עם פרדריק סנגר ופול ברג על התרומה לקביעת רצפי הנוקלאוטידים של חומצות הגרעין. ב-1977 זכה בפרס מטעם האקדמיה הצרפתית למדעים וב-1987 נבחר לעמית זר בחברה המלכותית
הוא הציע את המושג השערת עולם ה-RNA והיה יזם של מספר חברות סטארט-אפ ביולוגיות, ביוג'ן ו-Myriad Genetics. כמו כן, הוא משמש כחבר בוועדה המדעית של מכון המחקר סקריפס (Scripps Research Institute).
חיים אישיים

גילברט נשוי לסליה סטון, ביתו של י' פ' סטון מ-1953 ולהם שני ילדים. לאחר פרישתו מאוניברסיטת הרוורד ב-2001 החל בקריירה אמנותית שמשלבת אמנות ומדע דרך עיסוק בצילום דיגיטלי.
הערות שוליים

↑  A new method for sequencing DNA, המאמר שהם פרסמו ב-PNAS, ‏1979
↑  בריטי קיבל פרס נובל לכימיה בפעם השניה, מעריב, 15 באוקטובר 1980
| זוכי פרס נובל לכימיה |
| --- | --- | --- |
| 1901–1925 | ואן 'ט הוף (1901) • פישר (1902) • ארהניוס (1903) • רמזי (1904) • פון באייר (1905) • מואסאן (1906) • בוכנר (1907) • רתרפורד (1908) • אוסטוולד (1909) • וולך (1910) • קירי (1911) • גריניאר, סבטייה (1912) • ורנר (1913) • ריצ'רדס (1914) • וילשטאטר (1915) • לא הוענק (1916–1917) • הבר (1918) • לא הוענק (1919) • נרנסט (1920) • סודי (1921) • אסטון (1922) • פרגל (1923) • לא הוענק (1924) • ז'יגמונדי (1925) |  |
| 1926–1950 | סוודברג (1926) • וילנד (1927) • וינדאוס (1928) • הרדן,  פון אוילר-שלפין (1929) • פישר (1930) • בוש,  ברגיוס (1931) • לאנגמיור (1932) • לא הוענק (1933) • יורי (1934) • פרדריק ז'וליו-קירי, אירן ז'וליו-קירי (1935) • דביי (1936) • הוורת', קארר (1937) • קון (1938) • בוטנאנדט, רוז'יצ'קה (1939) • לא חולק (1940–1942) • דה הוושי (1943) • האן (1944) • וירטאנן (1945) • סאמנר, נורתרופ, סטנלי (1946) • רובינסון (1947) • טיסליוס (1948) • ג'יוק (1949) • דילס, אלדר (1950) |  |
| 1951–1975 | מקמילן, סיבורג (1951) • מרטין, סינג' (1952) • שטאודינגר (1953) • לינוס פאולינג (1954) • ויניו (1955) • הינשלווד, סמיונוב (1956) • טוד (1957) • סנגר (1958) • היירובסקי (1959) • ליבי (1960) • קלווין (1961) • פרוץ, קנדרו (1962) • ציגלר, נטה (1963) • הודג'קין (1964) • וודוורד (1965) • מוליקן (1966) • אייגן, נוריש, פורטר (1967) • אונסאגר (1968) • ברטון, האסל (1969) • ללואר (1970) • הרצברג (1971) • אנפינסן, מור, סטיין (1972) • פישר, וילקינסון (1973) • פלורי (1974) • קורנפורת', פרלוג (1975) |  |
| 1976–2000 | ליפסקומב (1976) • פריגוז'ין (1977) • מיטשל (1978) • בראון, ויטיג (1979) • ברג, גילברט, סנגר (1980) • פוקוי, הופמן (1981) • קלוג (1982) • טאובה (1983) • מריפילד (1984) • האופטמן, קרל (1985) • הרשבאך, לי, פולני (1986) • קראם, להן, פדרסן (1987) • דייזנהופר, הובר, מישל (1988) • אלטמן, צ'ק (1989) • קורי (1990) • ארנסט (1991) • מרקוס (1992) • מוליס, סמית' (1993) • אולה (1994) • קרוצן, מולינה, רולנד (1995) • סמולי, קורל, קרוטו (1996) • בויר, ווקר, סקואו (1997) • קוהן, פופל (1998) • זוויל (1999) • היגר, מקדיארמיד, שירקאווה (2000) |  |
| 2001 ואילך | נולס, נויורי (2001) • ויטריך, פן, טנקה (2002) • אגרה, מק'קינון (2003) • צ'חנובר, הרשקו, רוז (2004) • שובן, גרבס, שרוק (2005) • קורנברג (2006) • ארטל (2007) • שיממורה, צ'לפי, טסיין (2008) • יונת, רמאקרישנן, סטייץ (2009) • הק, נגישי, סוזוקי (2010) • שכטמן (2011) • לפקוביץ', קובילקה (2012) • ורשל, קרפלוס, לויט (2013) • בציג, הל, מורנר (2014) • לינדל, מודריץ', סנקאר (2015) • סטודרט, סובאז', פרינחה (2016) • דובושה, פרנק, הנדרסון (2017)  • ארנולד, סמית', וינטר (2018) • גודאינף, ויטינגהאם, יושינו (2019) • שרפנטייה, דאודנה (2020) • ליסט, מקמילן (2021) • ברטוצי, מלדל, שארפלס (2022) • יקימוב, בוונדי, ברוס (2023) • בייקר, ג'מפר, הסביס (2024) |  |
| --- | --- |
בקרת זהויות :  BnF: cb16181176k (data)  GND: 1219889121  ISNI: 0000 0000 7693 314X  LCCN: no2009147269  MGP: 105304  NSK: 000096167  SNAC: w6n61r42  VIAF: 100796855   WorldCat (עם VIAF): 100796855 
ערך זה הוא קצרמרבנושא אישים ובנושא פיזיקה. אתם מוזמנים לתרום לוויקיפדיה ו.
רויאל מץ'

| --- | --- |

 כללי
 תאריך הוצאה:  25 בפברואר 2021 
 סוגה:  משחק חשיבה ממוחשב
 פיתוח:  Dream Games 
 הוצאה לאור:  Dream Games 
 ארץ מקור:  טורקיה 
 דרישות תוכנה
 פלטפורמות:  iOS, iPadOS, אנדרואיד 
 dreamgames.com/games/
 
רויאל מץ' (באנגלית: Royal Match) הוא משחק וידאו פופולרי מתוצרת חברת דרים גיימז הטורקית. המשחק הושק בשנת 2021 והוא זמין כאפליקציה למכשירי iOS ואנדרואיד. ביולי 2023 הפך המשחק לבעל ההכנסות החודשיות הגדולות ביותר מבין כל משחקי המובייל. זהו השחק הראשון שפותח בחברת דרים גיימז.
על השחקן במשחק לסייע למלך רוברט לשחזר את תהילתה של טירתו המלכותית. אפשר לשחק באופן אישי ובקבוצה. המשחק הוא מסוג פרימיום, כלומר התקנתו והמשחק בו ניתנים חינם, אך בשלבים מתקדמים נדרש תשלום, שהוא הבסיס להכנסות של מפתחי המשחק.
מייק ג'יימס (1975)

ערך זה עוסק בכדורסלן העבר. אם התכוונתם לשחקן צסק"א מוסקבה, ראו .
| --- | --- |

 לידה:  23 ביוני 1975 (בן 49) אמיטיוויל שבניו יורק
 עמדה:  רכז
 גובה:  1.88 מטר
 מכללה:  אוניברסיטת דוקיין
 דראפט:  לא נבחר, 1998
 קבוצות כשחקן
 1998–1999   1999–2000   2000–2001   2001   2001–2003   2003–2004   2004   2004–2005   2005   2005–2006   2006–2007   2007–2008   2008   2008–2010   2010   2011   2011–2012   2012   2013   2013   2013–2014   2014–2015:  UKJ זנקט פולטן   שאלון-אן-שמפאן   נאנסי   רוקפורד לייטנינג   מיאמי היט   בוסטון סלטיקס   דטרויט פיסטונס   מילווקי באקס   יוסטון רוקטס   טורונטו ראפטורס   מינסוטה טימברוולבס   יוסטון רוקטס   ניו אורלינס הורנטס   וושינגטון ויזארדס   ג'ג'יאנג גולדן בולס   אליאגה פטקים   אירי בייהוקס   שיקגו בולס   טקסס לג'נדס   דאלאס מאבריקס   שיקגו בולס   טקסס לג'נדס
 הישגים כשחקן
 זכייה באליפות ה-NBA‏ (2004)
מייקל למונט ג'יימס (באנגלית: Michael Lamont James; נולד ב-23 ביוני 1975 באמיטיוויל, ניו יורק) הוא כדורסלן עבר אמריקאי שגובהו 1.88 מטר, אשר שיחק בעמדת הרכז.
קורות חייו

ג'יימס הוא הצעיר מבין שבעה אחים, וילדותו הייתה לא קלה. בשכונת מגוריו שררו פשע, אלימות, מחסור במשאבים כלכליים וחברתיים שהקשו על חייהם של ג'יימס ומשפחתו. ג'יימס מצא נחמה בחייו הקשים כששיחק כדורסל. יותר מכך, הכדורסל הפך למקום שבו הוא מתחמק מכל צרותיו. ההתמדה של ג'יימס שהתאמן על בסיס יומיומי השתלמה, כשהוא הוזמן לשחק בנבחרת הכדורסל של תיכון אמיטיוויל. אף על פי שג'יימס שיחק מצוין והפגין כישרון נדיר, אף אחד לא חשב שהוא יוכל לשחק כדורסל באופן מקצועי. עם תום לימודיו הוא השיג מלגה כדי ללמוד באוניברסיטת דוקיין שבפיטסבורג, פנסילבניה.
כשסיים את קריירת המכללות שלו במכללת דוקווסן, הוא דורג במכללה שלישי בחטיפות, חמישי באסיסטים ועשירי בנקודות ההיסטוריה של המכללה שלו. למרות זאת, כשג'יימס ניסה להיבחר בדראפט 1998 הוא לא הצליח להיבחר.
קריירה מקצועית > באירופה

אחרי שלא נבחר בדראפט 1998 שיחק ג'יימס בשלוש קבוצות אירופיות שונות בשלוש השנים הבאות. בעונת 1998/1999 שיחק ב-UKJ Sankt Pölten האוסטרית, ובשתי העונות הבאות ב-ESPE Basket Châlons-en-Champagne ובנאנסי שבצרפת. העונות הטובות שלו באירופה הובילו לכך שצד את עיניהם של הסקאוטים של ה-NBA, לשם הוא עבר בעונה הבאה.
קריירה מקצועית > ב-NBA

ג'יימס החל את קריירת ה-NBA שלו בעונת 2000/2001 כשחתם כשחקן חופשי במיאמי היט. בעונתו הראשונה במיאמי הוא מיעט להשתתף, וב-15 משחקים בלבד ששיחק ממוצע הדקות שלו היה 7.9. בעונה הבאה שלו בהיט חל שיפור ביכולתו, והוא אף פתח בשמונה משחקים בחמישייה כשהוא קולע 7.8 נקודות בממוצע למשחק.
בעונתו השלישית ב-NBA הוא עבר לשחק בבוסטון סלטיקס. בסלטיקס הוא שיחק רק 55 משחקים בעונה הזו, והוא פתח בחמישייה בכולם. הוא השיג ממוצע של 10.7 נקודות למשחק, ושיא קריירה של 1.3 חטיפות בממוצע למשחק. ג'יימס הועבר באמצע העונה בטרייד לדטרויט פיסטונס, בהם הוא חזר להיות שחקן ספסל וממוצעיו ירדו. בסופה של העונה הוא זכה באליפות ה-NBA ביחד עם דטרויט, והוא וחברו על הספסל לינדסי האנטר נתנו הופעות הגנה יוצאות דופן, מה שגרם לראשיד וולאס לכנות אותם "פיטבולס", על ההגנה הבלתי מתפשרת שלהם.
בעונה הבאה עבר ג'יימס למילווקי באקס. במילווקי הוא שב ליכולתו הטובה, כשהוא קלע 11.4 נקודות בממוצע למשחק ב-47 משחקים, אך הוא הועבר בטרייד באמצע העונה, הפעם ליוסטון רוקטס. ברוקטס העלה ג'יימס את ממוצע הנקודות שלו ל-12.4 בממוצע למשחק.
בתחילת עונת 2005/2006 חתם ג'יימס בטורונטו ראפטורס, והפך לפותח קבוע בחמישייה אצלם. זו הייתה העונה הטובה ביותר של ג'יימס בקריירת ה-NBA שלו כשהוא השיג ממוצעי שיא של 20.3 נקודות, 5.8 אסיסטים, 3.3 ריבאונדים, 37 דקות, 79 פעמים פתיחות בחמישייה ובאחוזים מהשדה. ג'יימס הוא השחקן הראשון ב-NBA שלא נבחר בדראפט והשיג ממוצע נקודות עונתי של יותר מ-20. ב-11 באפריל 2006 הפך ג'יימס לשחקן הראשון בטורונטו ראפטורס שקלע יותר מ-30 נקודות בארבעה משחקים ברציפות. ג'יימס קלע את שיא הקריירה שלו, 39 נקודות נגד האקסית שלו, דטרויט פיסטונס. למרות העונה המצוינת בטורונטו, ג'יימס ספג ביקורת ונטען כי לא עמד בכל הדרישות לעמדת הרכז. הוא ידוע בעיקר כקלע מצוין ומגן טוב, אך יכולות הובלת הכדור וקבלת החלטותיו הוטלו בספק.
ב-11 ביולי 2006 חתם ג'יימס על חוזה של ארבע שנים במינסוטה טימברוולבס. רוב העונה ג'יימס היה פצוע מעט, ועובדה זו הגבילה את כמות הדקות שלו ל-25.2 בלבד. בסוף העונה הוא השיג 10.1 נקודות בממוצע למשחק.
ב-14 בפברואר 2007 עבר ג'יימס ביחד עם ג'סטין ריד ליוסטון רוקטס תמורה לג'וואן האוורד שעבר לטימברוולבס. ביוסטון שיחק 33 משחקים בלבד והוא ירד לספסל וקלע 6.5 נקודות בממוצע למשחק בלבד.
ב-21 בפברואר 2008 הועבר ג'יימס לניו אורלינס הורנטס ביחד עם בונזי ולס תמורה לבובי ג'קסון ואדם הלסקה שעברו לרוקטס. כך הסתיימה הקדנציה השנייה הקצרה של ג'יימס ביוסטון. בניו אורלינס קלע ג'יימס את ממוצע הנקודות הנמוך בקריירה שלו עד אז, אך השיג 100% מקו העונשין במשך העונה.
בפתיחת העונה הבאה ג'יימס השתתף בשמונה משחקים בלבד וקלע את ממוצע הנקודות הנמוך ביותר בקריירה שלו, 2.5 בממוצע למשחק. ב-10 בדצמבר 2008 הועבר ג'יימס בטרייד משולש לוושינגטון ויזארדס. בעונתו הראשונה בוושינגטון חזר ג'יימס לקבל דקות, והוא קלע 9.6 נקודות בממוצע למשחק. בעונה הבאה בוויזארדס הוא השתתף ב-4 משחקים בלבד, וקלע 4.5 נקודות בממוצע. ג'יימס הגיע להסכם עם הויזארדס והוא הפך לשחקן חופשי.
אחרי תקופה ארוכה בה היה ג'יימס שחקן חופשי, הוא חתם בפברואר 2011 בקבוצה אליאגה פטקים מהליגה הטורקית. כך למעשה חזר ג'יימס לשחק באירופה לראשונה מאז שנת 2001.